text: Henda fyrsta vitjanin gjørdi hann til ein sannan Føroyavin, har hann fekk nógvar góðar vinir, m.a. Zacharias Zachariassen, sála og Mikkjal á Bergi í Klaksvík.
text: #000002
text: Hann varð við tað sama, hóast eingin kendi hann, boðin at tala í fleiri samkomum, og tað var skjótt, at fólkið skilti, at maðurin hevði eina serskilta tænastu og ein líka serskiltan boðskap, væl kryddaður við bæði dramatiskum og góðum upplivingum. Fólk í stórum tali komu til møtini at hoyra Nikolas, eisini fólk frá øðrum samkomum.
text: #000003
text: Hann vitjaði javnan í Føroyum upp ígjøgnum sjeytárini og nakað inn í áttatiárini, men seinastu nógvu árini hevur tað verið langt ímillum vitjaninar. Í mong ár hevur hann virkað á Kuba, har hann á hvørjum ári til jólar hevur sent eina jólaheilsan til vinir í Føroyum. Fyri nøkrum árum síðani varð hann raktur av kreft, og hann vitjaði í Føroyum eftir tað, men seinastu tíðina hevur man saknað at hoyra frá honum, og fleiri hava verið stúrin um hann.
text: #000005
text: Men fyri trettan døgum síðani komu frísk og góð tíðindi av Kuba. Tordur Niclassen, fyrrverandi løgtingsmaður, hevur vitjað á Kuba í hesum døgum, og hann fekk telefonnummarið hjá Nikolas, og tá hann ringdi var Bróður Nikolas í hinum endanum. Teir báðir avtalaðu at hittast, og Tordur skrivaði soleiðis av Kuba á sínum facebookvanga um møti við Nikolas:“Tað var ein serlig løta at møta Bróður Nicolas í Havana. Leingi hava vit roynt at koma í samband við Nikolas uttan tað hevur eydnast. Hann mintist ferðirnar í Føroyum við gleði og takksemi og lat heilsa. Hann er framvegis virkin í verki Harrans. Hann hevur nógv at siga frá. Hetta var ein rík løta!” skrivar Tordur Niclassen.
text: #000006
text: Hetta má hava verið ein ómetaliga góð vika fyri Nikolas at hava fingið so nógva føroyska vitjan. Eg eri vísur í, at Nikolas aldri áður hevur havt føroyska vitjan á Kuba - hetta er søguligt - faktisk eru vit bert eitt telefonnummar vekk frá hvørjum øðrum!
text: #000008